জেমস হেক্‌ম্যান
জেমস জোসেফ হেক্‌ম্যান (জন্ম: ১৯ এপ্রিল ১৯৪৪) একজন মার্কিন নোবেল বিজয়ী অর্থনীতিবিদ। তিনি শিকাগো বিশ্ববিদ্যালয়ের অর্থনীতির "হেনরী স্লুট্জ ডিস্টিংগুয়িশ অধ্যাপক" হিসেবে, ডাবলিন বিশ্ববিদ্যালয় কলেজের বিজ্ঞান ও সমাজের অধ্যাপক হিসেবে এবং আমেরিকান বার ফাউন্ডেশনের একজন সিনিয়র গবেষক হিসেবে কর্মরত রয়েছেন। তিনি ড্যানিয়েল ম্যাক্‌ফ্যাডেনের সাথে ২০০০ সালে অর্থনীতিতে নোবেল পুরস্কার লাভ করেছেন। তাকে বিশ্বের সবচেয়ে প্রভাবশালী ১০ জন অর্থনীতিবিদের একজন হিসেবে বিবেচনা করা হয়।